Adolf Eichmann
Store norske leksikon,Historie,Verdens historie og samtidshistorie,Europa,Tysklands historie,Tysklands historie fra 1933 til 1945
Adolf Eichmann var en tysk nazist og SS-offiser (Obersturmbannführer). Han ledet i 1938 aksjonen mot de østerrikske jødene som ble sendt til konsentrasjonsleir. I 1939 ble han sjef for den avdelingen i Heinrich Himmlers Reichssicherheitshauptamt som fra 1942 hadde til oppgave å forestå «den endelige løsning» av jødespørsmålet.
Etter å ha holdt seg skjult i flere år ble Eichmann oppsporet i Argentina av israelske etterretningsgrupper, tatt til fange i mai 1960 og brakt til Israel. Bortførelsen førte til diplomatisk kontrovers mellom Argentina og Israel sommeren 1960.Rettssaken mot Eichmann fant sted i Jerusalem i april–desember 1961; han ble funnet skyldig i de alvorlige forbrytelsene mot Europas jøder, dømt til døden og henrettet etter at høyesterett hadde avvist hans anke. Les mer i Store norske leksikon andre verdenskrig nazisme Det tredje rike Holocaust Tysklands historie Litteratur Arendt, Hannah: Eichmann i Jerusalem : en rapport om ondskapens banalitet, 2000 (Bokklubbens kulturbibliotek), isbn 82-525-3736-7, Finn boken  Cesarani, David: Eichmann : byråkrat og massemorder, 2008, isbn 978-82-430-0462-7, Finn boken